**Z A P I S N I K**

Sa 28. sjednice Školskog odbora Osnovne škole braće Radića Pakrac održane **18.lipnja 2015.godine u 09:00 sati**.

KLASA: 003-06/15-01/6

URBROJ: 2162-10-01-15-02

.............................................................

**Prisutni članovi**: Manuela Papić, Ivana Roksandić, Lejla Skalnik , Morena Mandić Čolić, Marko Martinelli

**Nenazočni članovi**:, Željka Pejša Božić, Danijela Kiš ( ispričale izostanak ),

**Ostali prisutni**: Sanja Delač, ravnateljica, Ivančica Kiš, tajnica škole, zapisničarka

.............................................................

Na sjednici se nalazi pet od sedam članova Školskog odbora te je konstatiran kvorum potreban za donošenje pravovaljanih odluka.

 ..............................................................

Predsjednica školskog odbora pozdravlja nazočne i čita dnevni red 28.sjednice Školskog odbora :

1. Usvajanje zapisnika s prošle sjednice Školskog odbora
2. Suglasnost školskog odbora za zaposlenje Savke Tokić do 60 dana.
3. Osnivanja školske zadruge
4. Osnivanje školskog sportskog kluba
5. Razno

..............................................................

Predsjednica Školskog odbora pozdravlja nazočne članove.

………………………………………..

 **AD 1**

Prva točka dnevnog reda je usvajanje zapisnika s prošle sjednice školskog odbora. Tajnica čita zapisnik s prošle sjednice Školskog odbora. Primjedaba na zapisnik nije bilo. Svi članovi školskog odbora prihvaćaju zapisnik s prošle sjednice školskog odbora. Jednoglasno za svi.

 **AD 2**

Suglasnost školskog odbora za zaposlenje Savke Tokić do 60 dana na zamjeni za Koraljku Hrastić. Ravnateljica daje riječ tajnici koja tumači da je radnica koja je prema natječaju radila na zamjeni za radnicu Koraljku Hrastić Martina Peić pronašla bolji posao pa je sporazumno prekinula radni odnos u školi te je po odluci ravnateljice drugi dan zaposlena na određeno vrijeme Savka Tokić koja je već radila na zamjeni za Snježanu Cavalli 6 mjeseci. Kako radi od 08.lipnja 2015.g. potrebna je suglasnost za produženje njezinog ugovora maksimalno do 60 dana jer više neće biti ni potrebno zbog korištenja kolektivnog godišnjeg odmora ostalih radnika.

Glasovanje o suglasnosti za produženje ugovora na određeno vrijeme Savki Tokić do maksimalno 60 dana. Svi jednoglasno „Za“

**AD 3**

**Predsjednica Školskog odbora** Manuela Papić tumači da bi se započela obrada zemljišta u Školskom vrtu, da je za to potrebno osnovati zadrugu kako bi se proizvodi mogli plasirati.

Morena Mandić Čolić obrazlaže da u njezinoj školi gdje radi postoji učenička zadruga koju vodi učiteljica biologije i da učenici izrađuju lampe.

Ravnateljica čita odluku o osnutku učeničke zadruge (Privitak zapisniku)

Naziv zadruge bi bio Banovac.

Lejla Skalnik tumači da su u OŠ Đulovcu također imali zadrugu pa su na sajmovima prodavali izrađene predmete i prodajom zaradili značajan iznos novca.

Svi članovi Školskog odbora jednoglasno su „za“ osnivanje Učeničke zadruge.

**AD 4**

Ravnateljicatumači da su učenici izrazili želju da u školi postoji više sporta i roditelji su također izrazili želju da se djeca više tjelesno aktiviraju.

U okviru satnice novog učitelja ravnateljica planira od Ministarstva znanosti ,obrazovanja i sporta zatražiti suglasnost da se na radno mjesto učitelja tjelesne i zdravstvene kulture zaposli

učitelj s dopunjenom satnicom ovoj postojećoj.

Učitelj bi na tom radnom mjestu vodio učeničku zadrugu te školski sportski klub.

Iz tog se razloga predlaže osnivanje zadruge i ŠS kluba.

Članovi Školskog odbora jednoglasno suglasni sa ravnateljičinim prijedlogom osnutka Školskog sportskog kluba.

**AD 5**

Ravnateljica tumači da je jučer održan sastanak Povjerenstva za školske stanove na kojem je razmatrano i odlučeno da bi bilo dobro prodati jedan od 4 stana. Ravnateljica obavještava članove školskog odbora o interesu građana za kupnju jednog stana u Strosmayerovoj ulici u Pakracu. Najprije je potrebno prema mišljenju Lejle Skalnik stan na prodaju ponuditi zaposleniku škole pa ako netko želi može kupiti. Najprije je naravno potrebno napraviti procjenu vrijednosti po ovlaštenom procjenitelju.

Školski odbor je jednoglasno suglasan za prodaju jednog stana u Strossmayerovoj ulici u Pakracu. Jednoglasno „za“.

Kreće francuski jezik kao izborni,došla je suglasnost Ministarstva znanosti, obrazovanja i sporta.

Ravnateljica obavještava da ostaje jednak broj razrednih odjela.

U informatičku učionicu će se postaviti klima i krenulo se u nabavu klima uređaja.

**Završeno 10:00**